
PROBLEMA: 
SMAC TA EXIGI 
Y STICHTING 
MUSICA TA NENGA 
ROTUNDAMENTE 
PA PAGA 25 MIL PA 
FESTIVAL DI CAISO 


DIP TA ANUNCIA CAMBIO DEN PROCEDURA PA 
KAVEL DI CARNAVAL. CAMBIONAN TA PA PROTEHE 
PRIVACIDAD DI PETICIONARIONAN 


VARIOS POLIS A BAY UN ACCIDENTE PA FALTA DI IPA TA 


PREFERENCIA NA CRUSADA 
Ad a KRUISWEG CU CAYA G.F. TENE SU 


PA UN PROBLEMA DI "BETICO" CROES, CHAUFFEUR | | ANOCHI 
PAREHA NO CASA BURACHI ENVOLVI DETENI 
a DI INFOR- 


PAG. 2 


Cite 
EA DIARAZON 10 JANUARI 2024 


UN PERSONA 
HERIDA: VELOCIDAD 
HALTO CAUSANTE 
DI ACCIDENTE NA 
SHIRIBANA 


CAMBIO DEN PRIJS DI 
PRODUCTONAN PETROLERO 10 
JANUARI 2024 


- Minister di Asuntonan Economico, Comunicacion y Desaroyo Sostenibel ta anuncia e 
prijsnan nobo di benta di combustibel entrante 10 januari 2024: 


Gasoline unleaded-premium 
Diesel LS : 213,6 cen p/ltr. (- 13,6 cen) 
Kerosin : 198,5 cen p/Itr. (- 18,0 cen) 
E prijsnan ta inclui BBO/BAZV/BAVP 


: 232,9 cen p/ltr. (- 4,8 cen) 


213.6 "g 198.5 


-18.0 ct/ltr 


Kerosine 


-13.6 ct/itr È 


Shiribana - Dialuna anochi algo prome cu 8'or y mey ta || A 
sosode un accidente serio dilanti Subway(Paradera). Un [Mz 


patruya cerca di e accidente ta dirigi su mes mesora pa e 
sitio. 


Na yegada nan a topa cu un Ford Fusion memey caminda 
y un banda pa pazuid un Suzuki Swift pega contra un 
cura di cas. 


Chauffeur di e Swift a keda pega den e auto, debi cu e auto 
ta RHD e porta a pega y a resulta herida. 


Con e accidente a sosode 

Nos a papia cu chauffeur di e Ford y e la conta nos cu e 
tawata bayendo pariba y e Swift tawata bayendo pabou cu 
velocidad halto. 


Dado momento eSwift a hay'e ta kita bay na su man robes | 4 


debi cu un auto a bay pa drenta e parkeerplaats di Subway 
y pa e no dal den dje e la hala. 


Den e maniobra e ta dal e Ford dilanti banda drechi y ta 
sigui bay y termina contra cura di un cas. 

Brandweer a yega e sitio pa yuda Paramediconan saca e 
chauffeur y pone den ambulance. Caminda parti pabou a 


keda cera un rato pa e trabounan y tambe pa por a halae [HH 


Ford for di caminda. 


Chatta alfredo pasta 
Steak den mushroom sauce 
Mochi pisca 
Chicken breast den mushroom 


sauce 


Porkchop den ciboyo 
Balchi pisca 
_MiniBOX_10 florin 
Balchi pisca 
Sue ao pases 

PROBLEMA: SMAC TA EXIGI Y STICHTING MUSICA TA 
NENGA ROTUNDAMENTE PA PAGA 25 MIL PA FESTIVAL 
DI CALYPSO & SOCA 


For di algun siman pasa SOLO DI 
PUEBLO ta siguiendo un desaroyo 
entre Stichting Musica y SMAC, 
unda entre e dos fundacionnan aki 
tin un problema di placa. 


E confirmacion a drenta cu e 
problema ta sinta pa un suma di 25 
mil florin cu Smac por medio di su 
presidente Daren Van Ommeren 
ta exigi di Musica, indicando cu 
Musica mester paga SMAC. 


Di otro banda Stichting Musica 
a nenga rotundamente di paga 
25 mil y a ta para riba e desicion 
definitivo cu Musica no ta paga 
SMAC 25 mil florin. 


Arma di presion a cay na awa? 


Pa hopi aña e organisacionnan di 
Carnaval tabata tin un convenio 
cu Gobierno, cu tur evento 
carnavaleso, mester pasa via 
SMAC, ( anteriormente SAC) pa 
un aprobacion, enbvista cu SMAC 
lo ta e "alegemene vergunning 
houder" pa eventonan di carnaval. 


Cu e poder aki, SMAC ( y SAC) 


tabata por a exigi loke cu nan 
desea, pasobra sin nan, lo no tin 
permiso pa evento carnavalesco. 


Ta parce cu e aña aki, e situacion 
a dal un buelta, ora cu Gobierno 
a bay over na otroga Musica e 
permiso directamente, sin pasa 
via SMAC y sin previo aprobacion 
di SMAC. Pues, e arma principal 
di SMAC awor parce cu a cay na 
awa, pasobra Stichting Musica no 
a perde oportunidad di te hasta 
a saca potret na warda di polis, 
indicando cu nan a haya permiso. 


Ta desaroyonan di cambio, cu 
loke no tabata por antes, awor si 
ta posibel. 


Antes no ta corda cu presidente di 
SAC, Sr. Milo Croes a bisa cu nan 
a crea e festivalnan aki pa asina 
haya fondo pa draai carnaval. 
Den tempo di Milo Croes (dfm), 
ta SAC so tin permiso y tur hende 
cu kier organisa algo, mester acudi 
na SAC pa djey bay polis. E 
poder aki tabata pa garantisa cu 
tin un carnaval bon organisa y un 
fundacion cu ta monitor tur fecha, 


etc. etc. 


Parce cu e poder aki awor a cay na 
awa y cu ya no ta manera antes, 
pues tur organisacion no mester 
acudi mas na SMAC, pasobra 
SMAC no ta disponde di e mes 
poder di antes cu SAC tabatin, o 
sea cu Gobierno no ta sigui cu e 
acuerdo aki. 


Cu e permiso di man, Stichting 
Musica ta sinti cu nan no mester 
duna ningun hende placa y 
tampoco SMAC por exigi 25 


mil, di cual ya caba nan a dicidi 
cu nan lo no bay paga SMAC 
25 mil, lagando SMAC lomba 


contra muraya, pasobra SMAC 
no ta vergunning houder mas di e 
festival. Asina tambe Carnaval ta 
perde un fuente di recauda fondo 
pa draai carnaval. 


Ta intresante pa mira ta kico lo bini 
afor di e pelea aki entre SMAC y 
MUSICA. Di otro banda MUSICA 
a anuncia di lo cuminza bende nan 
ticketnan y lo sigui trankilamente 
cu nan organisacion di festival. 


OPENSTAANDE GELDBOETES 


Na 2024 Ministerio Publico 


lo sigui 
structuralmente cu cobra debenan di boet. 
Esey den cooperacion cu CEA y grenspolitie. 
Personanan cu a wordo condena dor di huez pa 
paga un boet y cu no a cumpli nunca cu esaki, 


lo wordo bishita na cas dor di CEA of lo wordo 


para na frontera door di grenspolitie. 


Si resulta cu un hende no por of no kier paga 
su boet, e lo wordo deteni mes ora y traslada pa 
prison pa sinta su dianan di castigo. Un hende 
cu wordo para na airport dor di grenspolitie, ta 
core riesgo pa perde su vuelo. 


percura pa cumpli cu esaki. Bo persona por 
paga online via e number di cuenta 4000905 di 
Ministerio Publico na Arubabank bao mencion 
di bo parketnummer. Tambe por swipe na 
caha di Ministerio Publico despues di haci un 


afspraak via e website www.omaruba.com. 


Ministerio Publico ta haci un yamada urgente 
na personanan cu tin debe di boet, pa nan 


«È 


Teamwork ta caminda diferente 


mentenan ta topa, colabora y logra 


cosnan grandi. 


99 

DPENBAAR 
MINISTERIE 
ARUBA 


orte di Prome Instancia 11 januari 2024 


Sospechoso | Acto Castigabel 


R.L. ta wordo acusa di mensensmokkel riba prome di 
mei 2022. E ontnemingzaak tambe lo wordo trata. 


08.15 |G.A.R.L. 


M.M.H. H., T. y R.J. ta wordo acusa di labamento di placa 
Y.M.T. riba 30 di maart 2022. 

R.R.R.J. 
J.£.d,1,5.D, 


D.1.5.D, ta wordo acusa di ladronicia y destruccion 
riba 29 di december 2022 y di resisti detencion. 


K. ta wordo acusa di ladronicia riba 10 di september 
2023, riba 10 di maart 2023 y 23 di maart 2023, di 
ladronicia di propiedadnan di un turista riba 27 di 
maart 2023 y di menaza un persona cu morto riba 
varios fecha na mei 2023. 

L ta wordo acusa di a maltrata un persona riba 24 di 
maart 2023, dor di dal e mokete den cara. 


R.C. ta wordo acusa di a maltrata un persona riba 21 
di september 2023, dor di dal e varios biaha cu 
mokete den su cara. 

M. ta wordo acusa di a menaza un persona cu morto 
riba 10 y 11 di april 2022. E ta wordo acusa di a 
menaza personanan riba 18 di maart 2022. 

| Rd.M. y G.T. ta wordo acusa di intento di kiebro y 
ladronicia riba 15 di juli 2022. 


S. ta wordo acusa di a maltrata un persona cu un 
arma (un palo di basora) riba 3 di mei 2023. 


H. y R. ta wordo acusa di a viola ley di droga riba 9 di 
september 2023. 


P. ta wordo acusa di a viola ley di droga riba 20 di 
september 2023. E ta wordo acusa di a maltrata su 
pareha riba 17 di september 2023. 


forte di Prome Instancia 12 januari 2024 
Acto Castigabel 
H, ta wordo acusa di ladronicia y desfalco y heling 
riba 15 di juli 2022. 
S.J.H.M. M. ta wordo acusa di menaza cu morto, ladronicia y 
intento di homicidio riba 6 di juli 2023. E ta wordo 
acusa di secuestro, maltrato, menaza cu crimen y 
ladronicia den e periodo di 12 y 25 di januari 2023. 


BRIYANDO FUERTE + TRECIENDO CLARIDAD 


OFICIAL DI E BRIGADA 
MOTORISA A DETENE UN 
CHAUFFEUR BURACHI NA 


Diadomingo madruga durante cu e 
brigada motorisa tabata eherciendo 
un control den trafico a bin topa cu 


un chauffeur burachi y ora a test e ela 
surpasa e limite permiti. Esey tabata 
suficiente pa detene y kita su rijbewijs. 


STATEN VAN ARUBA 


OPENBARE VERGADERING OP 10 JANUARI 2024 OM 
9:00 UUR V.M. IN DE VERGADERZAAL VAN DE STATEN VAN ARUBA 


TE BEHANDELEN ONDERWERP 


Agenda: 


. Ontwerp-landsverordening tot vaststelling van de begroting van de 
Raad van Advies voor het dienstjaar 2024 


. Initiatief Ontwerp-landsverordening tot vaststelling van de begroting 
van de Algemene Rekenkamer voor het dienstjaar 2024 
)0 
. Initiatief Ontwerp-landsverordening tot vaststelling van de begroting 
van de Staten van Aruba voor het dienstjaar 2024 


De Griffier, 


mr.drs. Herman Ch. J. Hek 

VARIOS POLIS A BAY UN APARTAMENTO NA BUBALI 


PA UN PROBLEMA DI PAREHA NO CASA 


Dialuna merdia a drenta 
informe di un problema 
entre un pareha no casa 
na un apartamento na 
Bubali, mesora a dirigi 
patruyanan na e sitio. 
Na prome instante nan a 
hiba e homber sin boei na 
warda di polis na Shaba, 
despues di un rato a pidi 
refuerso di un otro patruya 


y a hiba e muher cu boei 
na su mannan. Detayenan 
di loke a pasa no tabata 
disponible ainda. Ambos 
a ser hiba na warda di 
Shaba. Nos a pidi atrobe e 
oficialnan pa informacion 
pero nan ta retene e 
detayenan y no kier revela 
ningun informacion ainda. 


ACCIDENTE PA FALTA 
DI PREFERENCIA NA 
CRUSADA KRUISWEG CU 
CAYA G.F. "BETICO" CROES, 
CHAUFFEUR BURACHI 
ENVOLVI DETENI 


Diadomingo madruga a drenta informe di un accidente na 
e crusada Kruisweg cu Caya G.F. "Betico" Croes, mesora a 
dirigi un patruya na e sitio. Na yegada di e patruya a bin 
compronde cu aki ta trata di un accidente unda e chauffeur 
burachi di e Hyundai Santa Fe biniendo for di Kruisweg 
no a duna preferencia na e Honda Fit y a dal esaki mande 
bay dal riba un mata. Polis a test e chauffeur y ela surpasa 
e liite permiti y a detene pa core auto bao influencia y 
ocasiona un accidente. Ambulans a presenta pa atende e 
chauffeur den e Honda Fit. 


for a New ml 


Don't Miss Out 


Vv 


-DENTAL SOLUTIONS 


pPu lic Figure: 
) Flava 


FREE CONSULTATION 


fea) +297 585 3255 
(È) 
+297 592 9398 

Minister Endy Croes: 


MINISTER ENDY CROES A SORPRESA DIRECTIE 
ONDERWIJS CU NAN FORMATIE RAPPORT Y 
INSTELLINGBESLUIT 


Recientemente, Minister 
di Enseñansa y Deporte 
Endy Croes a haci un 
bishita oficial na John F. 
Kennedy Education Center 
Aruba, unda cu a reuni cu 
e directora Anne-Marie 
Proveyer y henter e team 
di Directie Onderwijs 
Aruba. Minister Endy 
Croes a duna un discurso 
deseando nan un aña 2024 
fructifero y a indica cu e 
aña aki lo sigui traha riba 
recomendacion 1, 2, 3, 6, 
9, 10 y 11 di e Doorlichting 
van het Arubaanse 
Onderwijsbestel. Durante 
e ocasion special aki, a 
brinda cu druif pa duna 
inicio na un aña 2024 
exitoso. 


Ademas, Minister Endy 
Croes a sorpresa e team 
di Directie Onderwijs 
cu e gran noticia cu 
nan Formatie Rapport 
y  Instellingbesluit ta 
aproba. Desde aña 2017, 
Directie Onderwijs 
a haci un peticion pa 
haya aprobacion di nan 
Formatie Rapport y na 
aña 2021 cu Minister Endy 
Croes a tuma encargo di 
Ministerio di Enseñansa, 


nan peticion mas halto riba 
e lista tabata e Formatie 
Rapport. Pues, Minister 
Endy Croes a traha hopi 
duro riba esaki y final di 
aña 2023 ahaya un conseho 
positivo di Departamento 
di Recurso Humano 
(DRH). December aña 
pasa, Minister Endy Croes 
a presenta e Formatie 
Rapport na Conseho di 
Minister y esaki a keda 
aproba. 


Emandatario di Enseñansa 
a sorpresa tur empleado y 
staf di Directie Onderwijs 
cu nan Formatie Rapport 
y  Instellingsbesluit ta 
aproba y ta valido desde 1 
di januari 2024. Esaki ta 
nifica cu e departamento lo 
sigui profesionalisa, crece 
y yega na 83 empleado den 
e structura nobo. 

Esaki sigur tabata un gran 
noticia pa e team completo 
di Directie Onderwijs. 
Minister Endy Croes a 
desea nan un bon aña 2024 
den nomber di Gabinete 
Wever-Croes II y a haci un 
apelacion pa sigui traha 
hunto den team e aña aki 
pa logra tur e proyectonan 
di enseñansa. 


STATEN VAN ARUBA 


OPENBARE BIJEENKOMST OP 11 JANUARI 2024 OM 
10:00 UUR V.M. IN DE VERGADERZAAL VAN DE STATEN VAN ARUBA 


TE BEHANDELEN ONDERWERP 


Presentatie door de Minister van Economische Zaken, Communicatie en 
Duurzame Ontwikkeling van de ‘Economic Outlook' voor 2024-2025. 


De Griffier, 


mr.drs. Herman Ch. J. Hek 

DIP TA ANUNCIA CAMBIO DEN PROCEDURA PA 
KAVEL DI CARNAVAL. CAMBIONAN TA PA PROTEHE 
PRIVACIDAD DI PETICIONARIONAN 


Januari 2024 - Directie Infrastructuur 
en Planning (DIP) ta anuncia cambio den 
procedura pa kavel di Carnaval pa Carnaval 70. 
Cambionan ta pa salvaguardia Privacidad di 
Peticionarionan. 


E aña aki pa prome biaha DIP ta publica e 
maneho di Kavel riba www.dip.aw. E maneho 
aki ta consisti di informacion detaya di proceso 
y procedura pa bin na remarke pa haya un 
precariovergunning pa Kavel. 


Cambionan pa Carnaval 70: 

Manera tur afia, e ganadornan ta ser selecta 
por medio di un sorteo publico den presencia 
di Notario. Anteriormente e lista oficial di 
ganadornan incluyendo e nombernan completo 
y adres tabata wordo menciona door di Notario 
y e informacion tabata wordo publica. Pa 
proteha privacidad di peticionarionan a dicidi 
di implementa cambio den esaki. 


E aña aki NOMBER Y ADRES DI E 
GANADORNAN DI KAVELS LO NO SER 
DIVULGA PUBLICO MAS, INCLUYENDO 
DEMAS INFORMACION SENSITIVO DI 
E GANADOR, MANERA ID NUMMER, 
PERSOONSNUMMER, EMAIL, ETC. LO SER 
PROTEHA SEGUN E MANEHO NOBO. 

Den lugar di esaki cada peticion tin un number 


y na momento cu e wordo saca for di tombola 
e mesun number ey ta bira number di Kavel. 
Esaki kiermen cu lo no tin e opcion di selecta 
un Kavel di preferencia riba mapa. E number 
aki lo ser uza pa identifica e ganadornan. 
Esaki lo ta e unico informacion publico. Den 
e proces-verbaal traha door di e notario lo 
registra solamente number di Kavel. Pa esnan 
cu ta desea di mira e proces-verbaal por pasa 
librementre na oficina di DIP dia 17, 18 of 19 di 
Januari entre 8:00am te cu 11:00am. 


Fecha di Loting 

Fecha di loting lo tuma luga diabierna dia 12 
di Januari 2024 na DIP. Pues, ultimo dia pa 
entrega peticion ta diahuebs 11 di Januari. Dia 
9 y 10 di Januari porta nan lo keda habri te 
cu 6:00pm y diahuebs dia 11 januari, lo tuma 
peticion te cu 6:30pm 


Puntonan di Atencion: 

- Cada ganador lo ricibi maximo 1 Kavel. 
Si e nomber di e mesun persona Sali mas cu 1 
biaha, e prome biaha so ta valido y esey lo wordo 
otorga. Esaki tambe ta aplica pa personanan cu 
ta biba na e mesun adres. 

- Si e mesun adres sali mas cu 1 biaha, 
e prome persona cu registra na e mesun adres 


ta esun cu lo ricibi e precariovergunning pa 
Kavel. 

- Por cuminsa pone trailers 1 siman 
prome cu e parada di Carnaval y mester kita 
trailers dentro di 1 siman despues di Carnaval. 
- Si bo persona ta un ganador di Kavel, 
ta pidi por favor pa keda pendiente di telefon 
pasobra lo bo haya un yamada for di DIP 
informando e siguiente pasonan cu mester 
tuma pa ricibi e precariovergunning di Kavel. 
E ganadornan di kavel mester tin un COPIA DI 
ID Y UN COPIA DI PERSOONSNUMMER. 

- Pa esnan cu haya kavel y ta desea di 
pone tent, lo mester pone propio tent. E aña aki 
DOW lo NO tin tent disponibel pa huur. 

- Bendemento di kavels ta acto ilegal 
conforme e ley Landsverordening Uitgifte 
Eigendommen (LUE) y Leges- en Retributie 
Besluit di DIP. Si bo persona a haya un kavel y 
no ta interesa mas pa tin un kavel, por entrega 
esaki na DIP. 

- Manera tur aña, por pone sea trailers of 
tent na Vondellaan. Den L.G. Smith Boulevard 
No ta permiti pa pone trailers, pues tent 
solamente. 


Pa mas informacion ta invita interesadonan pa 
download e maneho di Kavel for di www.dip. 
aw. 


IPA TA TENE SU ANOCHI DI INFORMACION TOCANTE 
21+ TOETS DIA 10 DI JANUARI 2024 


Bo ta desea di haci e estudio pa Maestro 
di Enseñansa Primario pero pa motibo 
dicircumstancia di bida bo no a logra termina 
sea havo, vwo of mbo nivel 4? Cu 21+ Toets bo 
deseo por bira realidad! Tur persona cu tin desde 
1 di september 2025 minimo 21 aña y cu kier 
haci un estudio na IPA, pero no tin diploma di 
sea havo, vwo of mbo nivel 4, ta bin na remarca 
pa haci e asina yama 21+ Toets. 21+ Toets ta midi 
si bo tin e nivel di havo cu ta necesario pa por 
studia na IPA. Si bo logra pasa 21+ Toets cu exito 
bo por inscribi pa un estudio inicial cu IPA 

lo ofrece durante aña academico 2025-2026. 
Asina cu bo inscribi bo ta bin na remarca pa 
participa na e test di admision (beroepstest) y e 
programa preparatorio (voorprogramma) cu lo 
tuma luga durante aña academico 2024-2025. 
Si bo logra pasa e test di admision cu exito 
y completa e programa preparatorio bo por 
cuminsa cu bo estudio na augustus 2025. 


21+ Toets ta consisti di tres materia entre otro: 1. 
Hulandes, 2. matematica, 3. hende y 
comunidad. 21+ Toets ta tuma luga diasabra 13, 
diamars 16 y diasabra 20 di april 2024. 

Anochi di informacion 

Diaranson 10 di januari 2024, IPA ta tene un 
anochi di informacion na unda lo splica kico 21+ 
Toets ta encera. Alabes lo elabora riba contenido 
y trata ehempel di tarea pa e materianan cu ta 
formapartidie 21+ Toets. Eanochidiinformacion 
ta di 7:00 pm - 8:30 pm y lo tuma luga den Sala 
Madonna na IPA (Isaac Wagemakerstraat 11, San 
Nicolas). 

Inscripcion 

Tur persona cu ta interesa pa haci 21+ Toets por 
inscribi via e website www.ipaaruba.com. Pa 
por inscribi mester cumpli cu pago di AWG 80,- y 
pone como anexo un copia di e comprobante 

di pago den e formulario digital di inscripcion. 
Tene na cuenta cu e comprobante mester tin bo 


nomber riba dje, p'asina nos sa na ken e pago ta 
pertenece. Na final bo lo ricibi un confirmacion 
di bo inscripcion. E ultimo dia pa inscribi pa 21+ 
Toets ta 31 di januari 2024. Despues di e fecha 
aki no tin posibilidad mas pa inscribi. 

Pa keda altanto di e ultimo desaroyonan di IPA 
bishita www.ipaaruba.com y sigui nos riba e 
pagina di Pedagogico 
Arubano. 


facebook Instituto 

Den afia 2024 Minister Ursell 
Arends ta continua cu e campafia 


microchipping di mascota. 
E biaha aki ta enfoca pa 
microchipping di ambos cacho y 
pushi, conscientisando doñonan 
di mascota di e benificio pa 
microchip nan mascota. 


Kico ta Microchipping? 

Microchip ta un obheto micro 
(chikito) cu tin informacion di 
mascota y su doño. E chip aki ta 
wordo inyecta bou di e cuero di un 
cacho of pushi. E microchip ta hopi 
chikito y ta wordo pon’i den menos 
di 2 seconde via un hangua pa un 
veterinario profesional. Asina cu 
e tin e microchip e veterinario ta 
registra tur informacion di rasa, 
genero, nomber, caracteristica y 
informacion di e veterinario y doño 


—Diamaras 9 di januari, Prome 


Minister Ursell Arends: 


LUNA DI JANUARI TA LUNA DI MICROCHIP BO MASCOTA 


den un sistema di regsitracion di 
mascota central. Ministerio di 
Naturalesa a desaroya un sistema 
di registracion di mascota yama 
“Aruba Pet Registry” den cuadro 
di esaki. 


Doño di mascota por microchip 
nan cacho of pushi pa solamente 
Awg. 25,-, un suma subsidia door 
di Ministerio di Naturalesa, y por 
haci un cita na tur veterinario. 
E pasonan cu mester tuma ta lo 
siguiente: 


. Scoge un veterinario 
preferi 
. Tuma contacto cu e 


veterinario pa haci un afspraak pa 
microchip bo mascota 

. Presenta riba e fecha di 
afspraak y paga solamente Awg. 
25,- pa e chip 


Dicon microchipping ta 
importante? 

E benificio primordial di e 
microchip ta, cu den caso cu 
bo mascota perde e por wordo 
identifica via e microchipreader 
door di tur veterinario, 
fundacionnan, KPA, BCI y tambe 
Centro di Control di Cacho. Esaki 
tin como beneficio cue mascota por 
yega mas lihe na abo como su doño. 
Ora bo mascota tin su microchip 


e ta wordo automaticamente 
registra na e sistema central 
“Aruba Pet Registry”, esaki ta crea 
un identidad propio pa bo mascota. 
Microchipping ta importante no 
solamente pa bo mascota pero 
como doño di e mascota bo ta 
contribui tambe na un bon causa, 
cu ta enfoca ariba e desaroyo di 
e prome sistema di registracion 
central pa mascota di Aruba. Esaki 
ta un di prome pasonan pa haci un 
efecto positivo ariba e bienestar di 
nos mascotanan aki na Aruba. 


Abo ta un doño responsabel pa bo 
mascota ? 

Un mascota sea cacho of pushi por 
biba te cu 15 aña y si bo cuid'e bon e 
por biba hopi mas. Pero un mascota 
ta un ser bibo y domestico, esaki ta 
nifica cu e ta depende 100% di bo 
como su doño. Kico tur bo mester 
tene cuenta cu ne ora bo busca un 
mascota? Esaki ta un lista pa duna 
un bista di kico ta importante: 


. Cuminda y awa limpi tur 
dia 
. Luga cu sombra pa sconde 


for di elementonan natural entre 
otro: biento, solo y awa 


. Microchip pa e wordo 
registra oficial como bo mascota 
. Sterilisacion (spay & 


neutering) pa ambos macho y 


Prome Minister Evelyn Wever-Croes: 


PROME MINISTER TA REUNI VIA ZOOM CU ‘MINISTER 
OF LEGAL AFFAIRS Y ATTORNEY GENERAL’ DI GUYANA 


Minister Evelyn Wever-Croes a 
reuni cu e Minister of Legal Affairs 
y Attorney General di Guyana’, 
señor Mohabir Anil Nandlall. 
Señor Nandlall a bishita Aruba 
pa e congreso recien di CFATF 
y a keda impreciona di Aruba. 
Durante su bishita, señor Nandlall 
a reuni cu varios persona na Aruba 
pa haya mas informacion riba nos 
suministro di alimento. 

Den un recepcion recien, Prome 
Minister a topa Señor Nandlall 
kende a haci un peticion pa haci 


un reunion via zoom cu a tuma 
luga diamars mainta. Den e 
reunion, diferente topico di interes 
comun a wordo trata entre otro e 
cooperacion entre Aruba y Guyana 
pa importa fruta y berdura di 
Guyana. Prome Minister a indica 
cu Gobierno lo sigui explora e 
posibilidad aki cu por nifica fruta 
y berdura mas fresco y mas barata. 


“Den aña di Stabilidad y 
Prosperidad, ta importante pa 
sigui mantene laso cu Guyana y 


hembra pa evita cu e ta haya 
puppies of kittens inespera 

. Cuido medico, 
vitamina, medicamento contra 
carpata y bichi di curason etc. 


vacuna, 


Ban pone como meta e aña aki 
pa nos bira un isla ehemplar pa 
asina demostra cu nos ta doñonan 
responsabel pa nos mascotanan. 


Por tuma contacto cu Centro di 
Control di Cacho na 5929777 of 
bishita www.amitaresponsabel. 
org pa mas informacion. Corda 
Microchip bo mascota pa asina 
e wordo registra oficial y tambe 
sterilisa bo cacho pa e no reproduci 
y contribui na e problematica 
di sobre populacion na Aruba. 
Ban sea doño responsabel pa nos 
mascota. 


explora tur posibilidad pa Aruba 
pa haya productonan alimenticio 
mas lihe y mas barata cu lo ta 
beneficia Aruba”, Prome Minister 
a expresa. 

MINISTER ENDY CROES TA FELICITA SETAR N.V. 
CU UN EXITOSO Y FABULOSO CONCIERTO DI GALA 


Diabierna ultimo, Minister 


Endy Croes acompaña 
pa su kerida esposa 


Dilailah Croes a atende e 
concierto di gala Tribute 
70 years of Carnival 


TRIBUTE 70 YEARS OF CARN 


Music organisa pa Setar 
NV. Minister Endy Croes 
a representa Minister di 
Cultura Xiomara Maduro 
na e ocasion special aki. 
Un anochi di gala unda 
cu a conmemora e bunita 
aniversario di Carnaval 70. 


E meta di e concierto 
nostalgico aki ta pa crea 
un coleccion di nos musica 
di Carnaval y documenta 
esaki como parti di nos 
herencia cultural pa 
nos generacion y futuro 
generacionnan. Alrededor 
di 23 cantante a presenta 
e temanan mas popular y 
memorabel di nos historia 
di carnaval. Diferente 
artista grandi di e tempo 
ey a presenta e anochi 
aki, manera Baptiste cu a 
interpreta e cancionnan 
di Lord Boxo, Mighty 
Red di S United, Rusty y 
Lady K. E cantantenan 


tabata acompaña pa un 
tremendo orkesta cu a 


consisti di musiconan 
local y internacional bou 
guia di Sr. Carlos Bislip. 
Esnan presente sigur por 
a disfruta di un bunita, 
magno y fabuloso evento 
yena cu ambiente y 
nostalgia. 


Prome Minister Evelyn Wever-Croes: 


IVAL MUSIC 


Pa finalisa, Minister Endy 
Croes ta felicita director 
di Setar N.V. Sr. Roland 
Croes y ekipo completo di 
Setar cu a prepara e evento 
aki, un bunita iniciativa cu 
a hiba tur hende bek den 
tempo cu recuerdo di e 
tempo ey te cu aworaki. 


Representando Su Mahestad Rey Willem Alexander, 


PROME MINISTER LO TA NA GUATEMALA PA TRASPASO DI 
MANDO PA PRESIDENTE NOBO CÉSAR BERNARDO ARÉVALO 


- E siman aki, varios 
dignatario di paisnan lo ta 
na Guatemala pa traspaso 
di mando pa Presidente 
elegi den e César Bernardo 
Arévalo de León cu lo ta 
tumando luga den fin di 
siman. Prome Minister 
Evelyn Wever-Croes lo 
biaha pa Guatemala na 


UDA TENE 
AO MER era 


unda e lo representa SM 
Rey Willem Alexander na 
e acto di instalacion. 


Presidente Arévalo ta un 
sociólogo, diplomatico, 
politico y presidente 
elegi di Guatemala na 
augustus ultimo cu un 
mayoria absoluto di voto. 
Señor Arévalo ta yiu di ex 
presidente di Guatemala 
na 1945 pa 1951 y lo wordo 
inaugura como e di 52 
presidente di Guatemala 
diadomingo 14 di januari 
Presidente 
forma su 


proximo. 
Arévalo a 


Gabinete di 7 hende muhe 
y 7 hende homber. 


Den nomber di Gobierno 
di Aruba y pueblo di 
Aruba en general, Prome 
Minsiter ta felicita e 
pueblo di Guatemala cu 
nan Presidente nobo y 
ta spera cu e pueblo por 
brinda Presidente Arévalo 
tur sosten pa realisa locual 
ta necesario pa e pais y 
cumpli cu su programa di 
gobernación pa e proximo 
periodo presidencial, 
concentrando riba 
bienestar pa un y tur. 

2 Cacho a ataca un homber di 
edad na Pavia te bente abao 
resultando mas herida 


ataca un peaton na Pavia, 
mesora a dirigi tanto po- 
lis como ambulans na e 
sitio. Na yegada di e pa- 
truya a bin compronde cu 
e 2 cachonan aki a ataca 
e homber di edad te bente 
abao hendenan pasando 
a purba aleha e cachonan 
fo di e homber herida. 
Na yegada di e ambulans 
a nota mordinan di e ca- 
chonan y tambe un herida 
di e caida. Ambulans a 
atende e victima y a trans- 
porte pa hospital. 


2 Motociclista herida despues di 
cu auto a pasa dalnan na rotonde 
Balashi y sigi core bay! 


MANERA A ANUNCIA ASINA TAMBE A SOSODE 


CONTROL PREVENTIVO NA TUR PARTI SOSPECHOSO 


Diadomingo 
manera a anuncia cu 
lo bay tin control pre- 
ventivo, asina tambe a 


madruga 


sosode. Polisnan atento 
a nota algun hoben cu 
a bay subi un Nissan 
March y mesora a acer- 


ca nan y tene un control 
preventivo riba nan y e 
auto tambe. 

Diadomingo madruga a 
drenta informe di un acci- 
dente cu hende herida na e 
rotonde Balashi, mesora a 
dirigi tanto polis cu ambu- 
lans na e sitio. Na yegada 
di e patruya a bin compro- 
nde cu aki ta trata di un 


accidente unda un auto a 
pasa dal e brommer cu 2 
persona riba dje benta nan 
abao y a bay laganan heri- 
da atras. Na yegada di e 2 
ambulansnan a atende e 
victimanan y a transporta 
nan pa hospital. 

E PIKANAN DI INMORALIDAD Y 
DI DESHONESTO 


Den Bijbel Genesis 19: 
1-23; 

E dos angelnan a jega na e 
ciudad di Sodoma atarde- 
cer. Lot tabata sinta na e 
entrada di e 

ciudad. Ora Lot a mira e 
angelnan, el a lanta bai 
ricibinan y a hinka rudia y 
a buig te na suela. I 

a bisa nan: “Sea asina bon 
di bin pasa anochi na mi 
cas. Mayan mainta trem- 
pan, boso por sigi 

boso caminda.” Nan a 
bisa: “No, nos lo pasa e 
anochi na plaza.” 

Pero Lot a insisti tanto, cu 
nan a sigi Lot na su cas, na 
unda Lot a prepara un bon 
cuminda pa 

nan y atraha pan sin zuur- 
deeg y nan a come. 

Pero prome cu nan tabata 
bai drumi, tur e homber- 
nan di Sodoma, sin excep- 
cion di hobennan y 
ancianonan, nan a ron- 
dona e cas. Nan a jama 
Lot y a bişe: “Na unda e 
hombernan ta, cu a 

jega bo cas anochi? Sakan- 
an afo, pa nos tene rela- 
cion sexual cu nan.” Lot a 
sali y serando e 

porta a bisanan: “Mi ta 
roga boso mi rumannan, 
no comete tal maldad aki.” 
Pero nan a 

responde: “Hala un banda, 
bo a bini como estranhero 
y bo kier actua como huez. 
Awor nos lo 

bai trata’bo peor cu e otro- 
nan.” 

Nan a pusha Lot un ban- 
da y nan a cuminsa kibra 
e porta pa drenta. Pero e 
dos angelnan cu 

tabata para na e porta, a 
haci tur di nan bira ciego, 
desde di e mas hobennan 
te hasta di e mas 
ancianonan y nan tur no 
por a mira mas. 

E dos angelnan a bisa Lot: 
“Bo tin di sali for di e ciu- 
dad aki, tuma bo yiunan y 
tur loke ta 

pertenece bo. Nos ta bai 
destrui e ciudad aki, pues 
ta hopi ta e kehonan pisa 
tin contra di e 


habitantenan di Sodoma y 
a jega te na Dios. Y Dios a 
manda nos pa destrui el’e. 
Solo a caba di 

sali, ora Lot y su famia a 
jega Soar. E ora ey Dios a 
laga jobe riba Sodoma y 
Gomorra, candela 

y asufre, cu a bini for 
di cielo. Y asina Dios a 
destrui e dos ciudadnan 
grandi cu tur su 
habitantenan, henter e re- 
gion y cu tur loke tabata 
crese eynan.” 

Awor nos por comprende, 
cu e dos ciudadnan grandi 
di Sodoma y Gomorra ta- 
bata habita pa 
homosexualnan, lesbia- 
nanan y bisexualnan etc. 
Tur e hombernan di Sod- 
oma incluyendo 
hobennan y ancianonan 
a rondona e cas di Lot y 
nan a bisa Lot: “Na unda e 
hombernan ta, cu a 

jega bo cas anochi? Sakan- 
an afo, pa nos tene rela- 
cion sexual cu nan. Y Lot 
a bisanan: “Mi ta 

roga boso, no comete tal 
maldad aki.” 

E maldad aki cu Lot a bisa, 
ta e pikanan di deshonesto 
y di inmoralidad na unda 
cu nan ta 

deshonra nan curpa den 
e mesun sexo, cu ta oral 
y anal sex. P'esey, Dios a 
laga candela y 

azufre devora tur e habi- 
tantenan y tur nan alma a 
wordo condena y tira den 
fierno pa eternidad. 
P’esey, akinan no ta trata 
di libertad di expresion, 
akinan no ta trata di de- 
scriminacion, akinan 

no ta trata di referendum, 
akinan no ta trata di union 
civil, akinan no ta trata di 
derechonan 

humano, akinan no ta tra- 
ta di igualdad etc.. 

Pero akinan ta trata, cu e 
palabranan di Dios mester 
wordo respeta y cumpli y 
cu e Leynan di 

Dios mester wordo obe- 
dece. 

Dios ta bisa den Bijbel Le- 
vitico 18: 22 ; “Lo bo no 


tin relacion sexual cu un 
homber manera cu 


sa haci cu un muher, esey 
ta algo abominabel.” 


Tambe Dios ta bisa bon cla 
den Bijbel Levitico 20: 13 
; “ E homber cu drumi cu 
un homber 

manera ta drumi cu un 
muher, nan dos ta comete 
actonan repugnante, nan 
dos lo muri y nan 

sanger lo cai riba nan.” 
Condenacion, Bijbel 1 
Corinthionan 6: 9-10 
“Bosonan no sabi cu esnan 
cu ta comete inhusticia, 
nan lo no drenta den e Re- 
ino di Dios? No ganja boso 
mes! Na esnan cu 

ta bishita e prostitutanan, 
na esnan cu ta adora dios- 
nan falso, na esnan cu ta 
comete adulterio, 

na esnan cu ta haci rela- 
cion sexual prohibi, na es- 
nan kibradornan di matri- 
monio, na esnan 
homosexualnan, na esnan 
cu ta drumi cu homosex- 
ual, na e abusadornan di 
hobennan, nae 


ladronnan, na e golosnan 
pa plaka, na e alcoholi- 
conan, na e calumniador- 
nan, nae 

ganjadornan, ningun di 
nan lo no drenta den e Re- 
ino di Dios.” 

Awor, e hendenan di Sod- 
oma y Gomorra, ta nace 
nan a nace homosexual, 
lesbiana etc. of ta 

bira nan a bira asina pa 
motibo di e tentacionnan 


inmoral, pa motibo di e 
abusonan sexual y pa 
motibo die mal pasionnan 
sexual di satanas haci pa 
su discipelnan? Awor, ta 
cual di e leynan 

boso nan kier bin impone 
pa e pueblo? E leynan di 
satanas y disu discipelnan 
pa hendenan 

wordo condena den can- 
dela di fierno mescos cu 
Sodoma y Gomorra? Of e 
leynan di Dios pa 
hendenan wordo salba 
y pa nan por drenta den 
Gloria di Dios? Den e Ley- 


nan y den e 
Mandamentonan di Dios 
den Bijbel ta bisa: “Lo bo 
no comete e pikanan di 
relacionnan sexual 
prohibi, no comete e pi- 
kanan di inmoralidad y no 
comete e pikanan di de- 
shonesto.” 

Awor, ta na unda bo kier 
bay despues di morto? 
Den candela di fierno pa 
eternidad of den e 

Gloria di Dios pa bida 
eterna? 


Seferino Tromp 


Publica serka nos anuncio di fayecimento di bo ser keri. XxX 
Nos tin 2 pakete pa ofrece; 


Pakete 1: Anuncio di fayecimento te dia cu e defunto 
ser dera 
Gradicimento y invitashon pa misa pa 3 dia AFI 250,00 


Pakete 2: Anuncio di fayecimento te dia cu e defunto 


ser dera 


Gradicimento y invitashon pa misa pa 3 día 


Na Canal 22 x prome cu Noticiero 22 Afl 400,90 


Pa mas informashon por tuma contacto cu oficina na 


oy” 
pr o A 


585-9500 of na 741-4554 

Chauffeur burachi a bay 
dal riba e rapid responder di 
ambulans, polis a detene 


A — 


E JEWE 


i Family Tee" 


Diadomingo madruga a nia pa e sitio. Na yegada di bulans. afortunadamente 
drenta informe di un ac- e patruya a bin compronde ningun hende a resulta 
cidente cu un vehiculo di cu e chauffeur burachi di herida. 

emergencia envolvi banda e Nissan March a bay dal Polis a detene e chauffeur 
di Royal Plaza, mesora a den banda di e Rapid Re- burachi cu a causa e acci- 
dirigi polisnan den cerca- sponder di servicio diam- dente aki. 


ORACION DI DIA Polis a para un dama 
chauffeur pa un infraccion 


Un feliz dia bendiciona colma 


cu hopi amor, fe y speransa den na rotonde Hato 


nos Bon Dios 


Despues di un rato e cria a bisa su shon: ’Sefior a 
cumpli cu bo ordo, 
ma toch a sobra luga! (Lucas 14: 22) 


Nos ta forma un solo curpa pa medio di nos union 
cu Cristo y nos ta uni mescos cu partinan di un 
solo curpa (Rom. 12: 5). E cria lo a haya duele ora 
prome invitadonan a nenga. Asina mes el a sigui 
cumpli cu ordo di su shon y aunke el a cumpli toch 
a sobra luga. Esaki ta mustra cu e ta persevera y 
cumpli cu zelo cu su shon y ta na paz. Nos tin cu 
traha pa, y sirbi Sefior cu zelo (Rom. 12: 11). Pero, 
Sefior tin mas luga, pues e capacidad pa invita- 
donan pa e reino di Dios ta surpasa e expectativa 
di cada un di nos. Hesus ta siña nos pa cumpli cu 
ordo di Tata. Aunke nos por pasa den tribulacion 
y perseverancia, oracion constantemente ta yuda 
paso e speransa cu nos tin lo haci nos contento 
(Rom.12: 12). Paso cerca Sefior nos ta na paz 
manera un yiu cerca su 
mama (Salmo 131). 

Oracion: Sefior regala nos gracia pa nos comparti 
donnan conforme Bo 
boluntad y biba den harmonia cu otro. 
Amen. 


Diadomingo mainta polis- di un dama chauffeur, me- para. Polis a hala atencion 
nan atento riba patruya a sora nan a sende nan lus die dama chauffeur pa e 
tuma nota di un infraccion di emergencia y e auto a infraccion cometi. 

NA MONTANA UN PAREHA A 
PLEITA DILANTI NAN YIUNAN Y 
E DAMA A STAKA E HOMBER NA 


Diadomingo anochi a 
drenta informe di cu un 
mucha ta bisa cu nan may- 
ornan ta pleitando den cas 
y ta tirando cosnan rond 
y hasta e muher a staka e 
homber cu un botter na su 
zij, Mesora a dirigi tanto 
polis como ambulans na e 
sitio. 

Na yegada di e patruya 


= Ah a 
A Je { 


SU ZIJ 


a haya nan mes den un 
situacion unda tur e pleito 
aki tabata tumando lugar 
dilanti nan yiunan di 17 
y 15 aña. Polis a nota cu e 
homber tabata herida y ta- 
bata keha di dolor. 


NA yegada di e ambulans 
nan a atende e homber y 
mester a hib'e hospital. 


SED 


Polis a detene e dama y 
a transporte pa warda di 
polis. Mientras e yiunan a 
ser hiba pa slachtofferhulp. 
e investigadornan tech- 
nico y forensyco tambe a 
presenta pa documenta e 
hechonan y rondia e evi- 
dencianan y pruebanan cu 
por tin pa cu e investiga- 
cion. 


Polis a bay Bushiri pa un 
pelea di pareha den oranan 


di madruga! 


Diadomingo madruga a 
drenta informe di un pelea 
di pareha na Bushiri me- 


sora a dirigi patruya na e 
sitio. 
Na yegada di e patruya a 


bin compronde cu a surgi 
un discucion cual despues 
a escala. 


Polis a tuma datos di locu- 


al a sosode. 


SOLODIPUEBL O@GMA IL.COM 
CEL.585 9500 

Taekwondo Team Aruba a habri ana 
ta preparando pa Surinam 


Despues di 1 siman di shmar Wever a sigui cu 
vakantie Master Clifford training pa prepara e team 
Rasmijn y Master Yo- di Aruba pa e di 10 TK5 na 


poe i ey A ss 


VALIDO TE DIARANSON 10 DI JANUARI 
2024, 18:00 ORA 


TEMPO: 


AWE TARDI Y AWE NOCHI: PARCIALMENTE 
NUBLA Y GENERALMENTE SECO 


DEN MARDUGA Y MAYAN: PARCIALMENTE 
NUBLA CU UN AWACERO PASAJERO TE 
BREVE 


AVISO/ ALERTA: 


UN AVISO PA BOTO CHIKITO PA PARTINAN OOST 
TE NOORDWEST DI COSTA Y LAMA HABRITA 
AWOR NA VIGOR TE DIAHUEBS 6 PM. 


PARCIALMENTE NUBLA 
BREVE 

BIENTO LO TA FOR DI DIRECCION OOST Y 
ODERA 


ty ud 


DURO DEN RAFAGA; 


TEMPERATURA (GRADO CELSIUS) MAX / MIN 
LO TA: 32 / 26 


TE BASTA FUERTE, FUERTE TE POSIBLEMENTE | 


Surinam. 
Aruba tin e victoria di ta 9 
afia consecutivo campeon 
di e TK5 na Surinam. 

E aña aki e meta ta pa gana 
e di 10 copa na Surinam. 


Pa Aruba ta bon prepara 
mester keda train y enfoca 
ariba e team di Aruba cu 
ta bay Surinam. 


Chauffeur no a regula su velocidad ni a 
mantene distancia a bay dal tras di auto 


na Boegoeroei 


Diadomingo madruga a 
drenta informe di un ac- 
cidente cu hende herida na 
Boegoeroei, mesora a di- 
rigi tanto polis como am- 
bulans na e sitio. 


Na yegada di e patruya a 
bin compronde cu aki ta 
trata di un accidente unda 
un chauffeur no a regula 
su velocidad ni a mantene 
distancia a bay dal tras di 
e auto su dilanti. 


Debi na e impacto e chauf- 
feur cu a dal tras di e otro 
a dal su cabes. 


Na yegada di e ambulans 
nan a atende e victima na 
e sitio mes. 


date 
VO o 
= 


Varios patruya a bay Nikky Beach pa 
un bringamento unda un homber na 
preto tabata tira botter 

Polis a bay Mahuma pa 
un dama cu cacho a morde 
riba bais 


Diadomingo anochi a 
drenta informe di cu un 
cacho a morde un dama 
cu tabata core bicicleta na 


Mahuma, mesora a dirigi 
un patruya na e sitio. 


Na yegada di e patruya na 


Diadomingo atardi a 
drenta informe di cu tin 
un bringamento na Nikky 
Beach, mesora a dirigi pa- 
truyanan cu urgencia na e 


sitio. 

Na yegada di e patruya 
a bin compronde cu e 
homber a subi den un auto 
blanco y a bay for die sitio. 


e sitio polis no a logra haya 
e dama y a tira bista rond 
wak si por mira e dama of 
e cacho pero sin resultado. 


Polis a bay na un apartamento na 
Hooiberg pa un caso di maltrato y 
menasa entre un pareha 


Dialuna mainta a drenta 
informe di un caso di mal- 
trato cu menasa entre un 
pareha. 


Mesora a dirigi un patruya 


na e sitio, na yegada di e 
patruya a bin atende cu e 
caso aki y a splica con pa 
nan cana den e caso pa 
asina evita violencia y me- 
nasa. 

Polis a bay Stadionweg 
pa un dama maltrata 


Diadomingo madruga 
a drenta informe di un 
caso unda un dama ta 
seriamente maltrata 
na Stadionweg, mesora 


Polis y bombero a bay na 
Triangostraat pa un cas 
na candela 


Dialuna atardi a drenta informe di cu tin 
un cas na candela na Triangostraat, me- 
sora a dirigi tanto polis como bombero. 
Na yegada di e patruya a bin compronde 
cu e cas ta yen di huma y esey ta debi na 


a dirigi un patruya na 
e sitio. Na yegada di e 
patruya nan no a haya 
ningun dama pero a bin 
haya un auto cu su wind- 


shield destrui, marcan- 
an di sanger un schroef- 
draai y un yabi benta 
abao. 


Paardenbaaistraat 10, Oranjestad, Aruba Tel.: (297) 525 - 7555 


www.lottoaruba.com 


Resultado : Sorteo 08 Jan 2024 Anochi 


Proximo Jackpot 


60.000,- 


Proximo Jackpot 


61.000,- 


Proximo Jackpot 


Afl. 450.000,- 


Sorteo # 5943 


Sorteo # 873 


D 


N 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 


Resultado : Sorteo 09 Jan 2024 Merdia 


Sorteo # 4147 


Proximo Jackpot 


260.000,- 


[sorte] 
O Jackpot] 


[Of Maina 
[ox mata] 
| OIxXAf. 1200 | 


® Afl. 450.000, 


MEGA Pl 


e stoof. 

Na yegada di bombero a paga e candela 
y a habri e cas pa saca e huma. Afortun- 
adamente ningun hende a resulta herida 
ni kima den e suseso aki. 


Sorteo # 1021 


